Slovenska kronika, 21.5.2014


Naslov: Upodabljali so partizanske pesmi
Napoved za voditelja:

Na gradu Rajhenburg so pred dnevi odprli zanimivo razstavo ilustracij z naslovom »Narišimo pesem o svobodi«. Ta je nastala na pobudo krškega Združenju borcev za vrednote NOB. V njem namreč ugotavljajo, da je seznanjanja mladih s polpreteklo zgodovino, morijo, genocidom in razsežnostjo tega obdobja zelo slabo. Nad odzivom mladih likovnikov so bili zelo zadovoljni.

T- Iz Brestanice GORAN ROVAN /

X- Snemalec in montažer Tomi Naglič /

V krškem združenju borcev za vrednote NOB so prepričani, da takšne ustvarjalnosti, kot so jo premogli partizanski pesniki, pisatelji in skladatelji v obdobju 2. svetovne vojne, ne pozna nobena druga evropska država. Zato so pripravili razpis za ilustracijo 27 partizanskih pesmi.
T- LOJZE ŠTIH /
X- predsednik Združenja borcev za vrednote NOB Krško /

»Ker se mi zdi, da je to nekaj edinstvenega, tega drugod ni blo. Naši partizani so to peli in to jim je dvigalo moralo. Ker pa naši učenci tega ne poznajo, ker učni načrt so pač taki kot so, smo bili mnenja, da bi bilo fajn na ta način približat učencem en izsek iz narodno osvobodilne borbe.«
Na razpis so se odzvali učenci iz vseh osnovnih šol krške občine in dijaki krškega Šolskega centra.

T- GRETA HOSTNIK /
X- profesorica in mentorica likovne vzgoje /

»Ta tema jim je zelo oddaljena, učencem in mladostnikom in dijakom je to zdaj tuje. Treba je blo veliko literature prebrat, malo jim prikazat ta čas, potem je pa šlo. Potem so pa vedno bolj navdušeno slikali.«
Mladi so tako po svoje ilustrirali 27 najbolj znanih partizanskih pesmi.
T- MIRJAM AVGUŠTIN /
X- OŠ Leskovec pri Krškem /

 »Jest sem uprizorila pesem Počivaj jezero, ki jo je napisal Mitja Ribič in pa, pač je na italijanski spev. Pesem se mi je zdela zelo lepa, ker je taka poučna, ampak je zelo ljubezenska.«
T- ANA STIPIČ /
X- OŠ Podbočje /

»Na začetku je blo pač dost težko, ker pač pesmi niso ble razumljive. Ampak pol, čez neki časa je pa blo dost lažje.«
Razstava ilustracij partizanskih pesmi bo v okrogli dvorani brestaniškega gradu na ogled vse do septembra.

